Uusi vuosi
Nyt uusi vuosi ilon, rauhan kanssa
 Jo Suomessamme jälleen alkakoon!
 Se onnen tuokoon myöskin muassansa
 Ja ilon kanssa vihdoin loppukoon.

 Se siunatkoon nyt kalliin isänmaamme
 Taas hyvät laihot meille kasvamaan!
 Se siunatkoon myös rakkaan Ruhtinaamme
 Taas viholliset kaikki voittamaan!

 Se siunatkoon myös Suomen poikain miekat,
 Jos sodat koskee Suomen rantoja.
 Se siunatkoon myös kaikki taito-niekat,
 Kun isänmaalle saattaa valoa.

 Nyt vanhaa vuotta, hautaan rauennutta
 Ei saada enää toisten nauttia:
 Nyt nautitaan vaan uuden kauneutta,
 Vaan vihdoin ehtii sekin lopulla.

 Nyt rauha olkoon yli koko maamme,
 Jo uuden vuoden ensi alusta!
 Se olkoon aina huone-kuninkaamme!
 Niin tehdään hyvää ilon halusta.

–[I]s[a] –k H[irvone]––n.

Lähde: Sanomia Turusta 5.1.1860.

Isak Hirvonen
Runot
Sanomia Turusta
1860